መልስ፡- ድህነት ጠፋች! አልኩ፡፡ እውነትም እላይ ያሉት ያልደፈረሰ ምንጭ ያሉት አመራሮች ይህንን ነገር አስበው ለዚህ ማብቃታቸው ያስደስታል፡፡ ይህ ጥናት በ1964 ጀምሮ የተጠና ጥናት ነው፡፡ ግን ሥራ ላይ ለማዋል በዛን ጊዜ የነበረው መንግሥት ሆነ ከዛ በኋላ የመጣው መንግሥት አላሰበውም ነበር፡፡ ያሁኑ መንግሥታችን ግን በሥራ ላይ ለማዋል አስቦ ተግባራዊ ሲያደርገው በኢትዮጵያ አገራችን ድህነት ጠፋ! አገሪቱ ለመበልጸግ መንገድ ያዘች ማለት ይቻላል፡፡ ጥቅሙ ለአገሪቱና ለኢንቨስተር ለአካባቢው ለጐረቤት አገሮች ለሁሉም የሚጠቅም ትልቅ ሥራ ነው፡፡ እኛም ይህ ህዳሴ ግድብ ያለውን እንቅፋቷን ይቀርፍልናል ብለን በሰፊው የምንንቀሳቀሰው ለዚህ ነው፡፡
